Na temelju čl. 39. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 114/01, 79/06 i 141/06, 146/08, 38/09, 153/09, 143/12), čl. 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/01, 144/12, 19/13), čl. 32. Statuta Općine Štrigova („Službeni glasnik Međimurske županije“ br. 5/13.), članka 8. i 17. stavak 1. Odluke o uvjetima, načinu i postupku upravljanja nekretninama u vlasništvu Općine Štrigova („Službeni glasnik Međimurske županije“ br. 15/16.) i članka 1. Odluke o otuđenju- prodaji nekretnine u vlasništvu Općine Štrigova usvojene na 3. sjednici Općinskog vijeća Općine Štrigova dana 20.11.2017., raspisuje se:

**JAVNI NATJEČAJ**

**Za prodaju nekretnine u vlasništvu Općine Štrigova**

|  |  |  |  |  |  |  |  |
| --- | --- | --- | --- | --- | --- | --- | --- |
| **r.br.** | **k.č.br.** | **kat. općina** | **zkul.** | **naselje** | **Površina u m/2** | **Početna cijena u kn\*** | **Jamčevina u kn** |
| **1.** | **34/a/3** | **ko Jalšovec** | **991** | **Štrigova** | **8612** | **826.617,46** | **82.661,74** |

\* Početna cijena predmetne nekretnine utvrđena je sukladno elaboratu o procijenjenoj vrijednosti nekretnine, rujan 2017. i mišljenja o prodajnoj cijeni tvornice rakije TIJARA od 10.11.2017.

Najviša ponuđena cijena smatrati će se najpovoljnijom ponudom.

Opis nekretnine:

Nekretnina pod rednim brojem 1. nalazi se na k.č.br. 34/a/3 (zemljišne knjige) upisano u zkul. 991 k.o. Jalšovec, identična kat.čest. 3210/1 KO Štrigova, ukupne površine od 8612 m/2.

Na istoj čestici započeta je 11.06.2007. g. izgradnja građevine a prekinuta je 22.10.2007. i sve do današnjeg dana nije završena niti stavljena u projektiranu i namijenjenu funkciju.

Neto građevinska površina građevine je 1.365,90 m/2. Razvodi instalacija su izgubili svoju funkciju i nemaju uporabnu vrijednost jer su djelomično oštećene, uklonjene ili dotrajale.

Opisana zgrada u izvedenim gabaritima i rasporedom prostora sa izvedenim radovima zadovoljava uvjete za prilagođavanje i drugim proizvodnim procesima od projektiranih te se kao takva s dodatnim ulaganjima može prenamijeniti za druge svrhe i namjene od projektiranih.

**II.** Pravo sudjelovanja u ovom Javnom natječaju imaju fizičke i pravne osobe (u daljnjem tekstu: podnositelj ponude), koje prema pozitivnim propisima Republike Hrvatske mogu stjecati vlasništvo nekretnina u RH.

**III.** Rok za podnošenje ponude za kupnju nekretnine izložene na prodaju u ovom Javnom natječaju je **10 dana**, a počinje se računati od početka sljedećeg dana od dana objavljivanja teksta Javnog natječaja u novinama.

**IV.** Podnositelj ponude, koji se natječe za kupnju nekretnine izložene na prodaju dužan je za sudjelovanje u istom, uplatiti za korist Općine Štrigova jamčevinu koja iznosi **10% od utvrđenog iznosa početne cijene za nekretninu za koju podnosi ponudu, a koja je naznačena u točki 1. ovog natječaja.**

Jamčevina se uplaćuje na žiro-račun Općine Štrigova broj: **HR4823400091845200004**, uz naznaku: **JAMČEVINA ZA KUPNJU NEKRETNINA**, poziv na br: **HR68 7757- OIB**.

**V.** Ponuda za kupnju nekretnine dostavlja se u **zatvorenoj omotnici** i obavezno sadrži:

- pisanu ponudu u kojoj je naznačena nekretnina iz natječaja za koju se podnositelj natječe te iznos (isključivo u kunama) koji podnositelj nudi kao kupoprodajnu cijenu za istu,

- dokaz o uplati jamčevine (nalog za plaćanje) u izvorniku ili dokaz o plaćanju putem interneta,

-podatak o osobnom identifikacijskom broju (OIB) i broju žiro-računa ili tekućeg računa te osobnu iskaznicu podnositelja, sve u preslici

-dokaz o registraciji pravne osobe (ako je podnositelj pravna osoba), ne stariji od 6 mjeseci, u preslici

**VI.** Ponude za kupnju nekretnine koja je izložena na prodaju u ovom Javnom natječaju dostavlja se u zatvorenim omotnicama s naznakom: **„ ZA NATJEČAJ, ZA KUPNJU NEKRETNINE-NE OTVARAJ“ na sljedeću adresu:**

**OPĆINA ŠTRIGOVA**

**ŠTRIGOVA 31, 40312 ŠTRIGOVA**

**Ponude se mogu predati osobno, neposredno u ured Općine Štrigova, koji se nalazi na istoj adresi, na I. katu.**

**VII.** Svaka dostavljena ponuda koja se odnosi na kupnju nekretnine izložene na prodaju putem ovog natječaja, smatrat će se valjanom ukoliko sadrži sve tražene podatke i potrebitu dokumentaciju, te ukoliko je pravovremeno dostavljena.

Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od onog određenog u početnoj cijeni, smatrat će se nevaljanima.

**VIII.** Pristigle ponude za kupnju nekretnine otvara Povjerenstvo za provedbu Javnog natječaja za prodaju nekretnina u vlasništvu Općine Štrigova.

Nakon okončanja postupka otvaranja dostavljenih ponuda, Povjerenstvo će sastaviti zapisnik o otvaranju ponuda, te će predložiti utvrđivanje najpovoljnijeg ponuditelja za kupnju nekretnine izložene na prodaju. Konačnu odluku o utvrđivanju najpovoljnijeg ponuditelja za kupnju nekretnine iz ovog Javnog natječaja donijet će Općinsko vijeće Općine Štrigova.

Svaki ponuditelj koji je sudjelovao u ovom Javnom natječaju biti će pisanim putem obaviješten o rezultatima provedenog Natječaja, i to u roku od 5 (pet) dana od dana donošenja Odluke o utvrđivanju najpovoljnijeg ponuditelja.

**IX.** Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vratit će se iznos uplaćene jamčevine u roku od 10 (deset) dana od dana donošenja Odluke Općinskog vijeća Općine Štrigova o utvrđivanju najpovoljnijeg ponuditelja.

Ponuditelj koji je izabran kao najpovoljniji, uplaćene jamčevine uračunat će se u kupoprodajnu cijenu.

**OBVEZE NAJPOVOLJNIJEG PONUDITELJA (KUPCA):**

**X.** Ponuditelj koji je dostavio ponudu za kupnju nekretnine izložene na prodaju u ovom Javnom natječaju, a koji je prije donošenja Odluke o utvrđivanju najpovoljnijih ponuditelja, odustao od kupnje nekretnine, gubi pravo na povrat uplaćene jamčevine.

Isto tako ponuditelj koji je dostavio ponudu za kupnju nekretnine izložene na prodaju u ovom Javnom natječaju, a koji je nakon donošenja Odluke o utvrđivanju najpovoljnijeg ponuditelja, a prije sklapanja ugovora o kupoprodaji nekretnine, odustao od kupnje nekretnine, gubi pravo na povrat uplaćene jamčevine.

U slučajevima iz prethodnih stavaka Općinsko vijeće općine Štrigova posebnim će zaključkom poništiti izbor takvog ponuditelja kao najpovoljnijeg, te se natječaj za nekretninu koja je bila predmet ponude takvog ponuditelja može ponoviti.

Ponuditelj koji je odlukom Općinskog vijeća Općine Štrigova izabrani kao najpovoljniji, pisanim će putem, u roku od 10 dana od dana donošenja spomenute odluke, biti pozvan da pristupi sklapanju kupoprodajnog ugovora sa Općinom Štrigova.

Ukoliko uredno pozvani najpovoljniji ponuditelj bez obrazloženja ili opravdanja ne pristupi sklapanju kupoprodajnog ugovora u roku koji mu je određen u pozivu, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine.

U takvom slučaju Općinsko vijeće Općine Štrigova posebnim će zaključkom poništiti izbor takvog ponuditelja kao najpovoljnijeg, te se natječaj za nekretninu koja je bila predmet ponude takvog ponuditelja može ponoviti.

**XI.** Načelnik Općine Štrigova će, u ime Općine Štrigova, s izabranim najpovoljnijim ponuditeljem pristupiti sklapanju kupoprodajnog ugovora.

Ako najpovoljnijim ponuditeljem budu utvrđene dvije ili više osoba koje su podnijele zajedničku ponudu za određenu nekretninu izloženu na javnom natječaju, njihova je obveza glede isplate kupoprodajne cijene solidarna, te će kao takva biti utvrđena i ugovorom o kupoprodaji nekretnina.

**ROK PLAĆANJA KUPOPRODAJNE CIJENE**

**XII.** Iznos kupoprodajne cijene koja je postignuta za kupnju nekretnine iz ovog natječaja, kupac je dužan uplatiti u cjelokupnom iznosu u roku od 15 (petnaest) dana od dana sklapanja kupoprodajnog ugovora. Ukoliko kupac zakasni s plaćanjem kupoprodajne cijene, više od 5 dana, prodavatelj ima pravo jednostrano raskinuti ugovor, a uplaćenu jamčevinu zadržati.

Upis prava vlasništva na kupljenoj nekretnini kupac može ishoditi na temelju kupoprodajnog ugovora i potvrde Općine Štrigova kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

Prodavatelj će kupca uvesti u posjed kupljene nekretnine odmah nakon plaćanja cjelokupne kupoprodajne cijene za kupljenu nekretninu.

**OSTALE ODREDBE**

**XIII.** Kupoprodaja se obavlja po načelu „viđeno“- „kupljeno“. Općina Štrigova ne odgovara za eventualnu neusklađenost podataka koji se odnose na površinu, kulturu ili namjenu nekretnine, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru.

**XIV.** Općinsko vijeće Općine Štrigova pridržava pravo poništavanja objavljenog Javnog natječaja u cijelosti ili djelomično, u svakoj fazi postupka, bez davanja posebnog obrazloženja, kao i pravo neizbora najpovoljnijeg ponuditelja za kupnju nekretnine iz ovog Javnog natječaja.

**XV.** Za sve ostale upite vezane uz provođenje ovog Javnog natječaja, zainteresirani se mogu obratiti Jedinstvenom upravnom odjelu Općine Štrigova, koji se nalazi na adresi. Štrigova 31 ili zatražiti objašnjenje ili informaciju putem tel.br. **040/851-039 ili 040/851-134.**

KLASA:940-01/17-01/2

URBROJ: 2109/18-01-17-4

Štrigova, 21.11.2017. OPĆINSKI NAČELNIK

 Stanislav Rebernik

Javni poziv objavljen je u Međimurskim novinama dana 24.11.2017.